Nicolai Getz

Nicolai Getz (født 19. november 1991 er en norsk sjakkspiller, som er internasjonal mester i sjakk (IM).

 Internasjonal Mester i sjakk 
Nicolai Getz ble IM etter sterke resultater i to internasjonale turneringer. I Arctic Chess Challenge i Tromsø i august 2009 tok han 6 poeng på 9 runder, et halvt poeng over kravet til IM-napp. I Europamesterskapet i sjakk i Aix-les-Bains i Frankrike i mars-april 2011 tok han 5,5 poeng på 11 runder. Ettersom resultat i viktige FIDE-turneringer teller dobbelt, var disse to turneringene nok til å oppfylle kravet om IM-resultat i minst 27 parti.

Han fikk tittelresultatene godkjent av Verdenssjakkforbundet FIDE i juni 2011, men hadde ennå ikke klart kravet om egen rating over 2400. Dette klarte han høsten 2011, og ble deretter Internasjonal Mester i sjakk.

I 2016 debuterte han i sjakkolympiaden i Baku på det norske laget som reservespiller.

 Referanser 

 Eksterne lenker 

 Nicolai Getz sine parti  hos NorBase

Kategori:Norske sjakkspillere
Kategori:Internasjonale mestere i sjakk
Kategori:Fødsler i 1991